钦定古今图书集成/明伦汇编/氏族典/第321卷 > 《廖用贤尚友录》 > 曾几
## 钦定古今图书集成/明伦汇编/氏族典/第321卷 > 《廖用贤尚友录》 > 曾几

按《宋史曾几传》，“几字吉甫，其先赣州人，徙河南府。兄
弼，弼死无后，特命几试吏部，赐上舍出身，擢国子正，
迁辟雍博士，除校书郎。久之，为应天少尹。靖康初，提
举淮东茶盐。高宗即位，改提举湖北。会兄开与秦桧
力争和议，开去，几亦罢。逾月，除广西转运副使，徙京
南路。绍兴七年，为浙西提刑，知台州。贺允中荐，召对”，
授秘书少监。孝宗受禅，请老致仕，擢其子逮为浙西
提刑以便养。乾道二年卒，谥“文清。”二子：逢，仕至司农
卿，逮终敷文阁待制。